Eidos Interactive
Eidos Interactive, Limited – „Square Enix Europe“ prekinis ženklas. Originaliai „Eidos“ buvo kompiuterinių žaidimų leidėjas iki tol, kol 2009 m. balandžio 22 d. įmonę įsigijo „Square Enix“. Po įmonės veiklos pertvarkymo, ji buvo prijungta prie „Square Enix Europe“ padalinio. Įmonė yra išleidusi tokias žaidimų serijas, kaip „Tomb Raider“, „Hitman“, „Commandos“, „Deus Ex“ ir kt. Šiuo metu gyvuoja tik žaidimus kurianti „Eidos Montréal“ studija, kuri taip pat naudojama kaip prekinis ženklas buvusių „Eidos“ valdomų padalinių „Crystal Dynamics“ ir „IO Interactive“ kuriamų žaidimų leidyboje.